
Călărași 2016
Proiect didactic al activității extracurriculare ”Unde-i unul nu-i putere, Unde-s mulți puterea crește”
Școala Primară Călărași
Competențe:
- Fortificarea sănătăţii copiilor şi dezvoltarea deprinderilor motrice prin intermediul distracţiilor sportive, folosind jocurile, exerciţiile şi diferitele probe sortive.
Subcompetențe:
-  Să manifeste emoţii pozitive şi curiozitate în cadrul jocurilor de mişcare.
-  Să manifeste în timpul activităţii atitudini de cooperare, spirit de echipă, de competiţie.
Obiective operaţionale:
· Să utilizeze în jocurile mobile diferite obiecte;
· Să participe la activităţi  fizice orientîndu- se în spaţiu;
· Să încerce activităţi noi care necesită mişcări fizice fără sprijin;
· Să demostreze independenţă în desfăşurarea distracţiei;
· Să acţioneze în comun, dezvoltîndu- şi spiritul de echipă;
· Să demostreze cunoaşterea regulilor de siguranţă în timpul jocurilor mobile şi ştafete.

Locul desfăşurării : Sala de sport
Resurse: 
· Embleme, poster pentru notarea punctajului, diplome;
· Baloane, două conuri;
· Două cutii cu cîte 4 ”cartofi”, 8 cercuri mici;
· două cuburi, două bastoane, 8 conuri;
· două bănci de gimnastică, două sacuri, două saltele, doi clopoței.

 Participanţi: elevii clasei a III-a ”C” împărțiți cîte 12 în 2 echipe









Scenariu didactic:
Moment organizatoric:
Organizarea sălii de sport, pregătirea materialelor necesare. Echipele intră în sala sportivă în pas ritmic sub fon de muzică și se aliniază într-o linie dreaptă. 
Cuvânt introductiv: Astăzi vom petrece un concurs sportiv între cele două echipe ale clasei a III-a ”C” – ”Unde-i unul nu-i putere, Unde-s doi puterea crește”. Veți avea nevoie de sîrguință,  perseverență, organizare și disciplină. Indiferent de cine va cîștiga trebuie să nu țineți ură, să fiți amabili și prietenoși.
Pîn-a-ncepe noi concursul
Vă prezint întîi de toate
Făcătorul de dreptate: Direcția școlii

Oferim cuvînt căpitanilor echipelor pentru a se prezenta – prima probă
Echipa Haiduceii:
Salutare, bun găsit,
Haiduceii au venit!
Azi aici ne-am adunat, nu la vorbă, nici la sfat.
La un start de probe alese
Cu voinicii, echipei adverse.
Noi curaj avem în toate 
Cine să ne-ntreacă poate?
Aşteptăm cu mare nerăbdare
Să-nvingem mic și mare.

Echipa Voiniceii:
Bună ziua, bun găsit,
Suntem cei mai buni sportivi!
Voi, haiducilor, să ştiţi
Suntem foarte iscusiţi!
Şi suntem voinici isteţi,
Îndrăzneţi, descurcăreţi.
Vrem cu voi să ne împrietenim
În școală bine să trăim.
La starturi vesele vom participa
Cu siguranță vom cîștiga!

Moderator: Iar acum cu mic, cu mare,
                    Hai cu toți la-nviorare!
Pînă juriul stabilește punctajul pentru prima probă, ne vom pregăti organismul pentru efort.

Pregătirea organismului pentru efort:

Mergem obișnuit recitînd motto-ul activității:
E dator și mic și mare
Ca să facă înviorare
Ca mai mulţi ani să trăiască
Iar cei mici voinici să crească!
”Unu- doi”: mergem în lanț șerpuitor imitînd următoarele mișcări:
Merg soldații-n pas vioi, tot la fel mergem și noi, 1-2, 1-2  (se imită mersul soldatului)
Pot să fiu un uriaș, pasul meu are doi pași, 1-2, 1-2 (se imită mersul uriașului)
Pot să fiu și un pitic și să merg cu pasul mic, 1-2, 1-2 (se imită mersul piticului)
Moșul merge-ncetișor, că-i bătrân și toate-l dor, 1-2, 1-2 (se imită mersul moșneagului)
Iar ștrengarul face saltul de pe un picior pe altul, 1-2, 1-2 (se imită pasul ștrengarului)

„Bucheţelele”:  copiii formează un cerc şi merg pe circumferinţa acestuia executînd diferite mişcări după comenzi date: mers obişnuit, ca piticul, sărituri ca iepuraşul etc. La un moment dat, învăţătoarea strigă un număr, de exemplu 4. Copiii trebuie să formeze bucheţele de cîte 4. Cei care nu au reuşit, vor fi penalizaţi să stea într-un picior, pînă se numără la 4. Jocul continuă şi se strigă alte numere.

”La loc”: ne aranjăm în cerc. Imităm mișcările:
Noi zburăm ca fluturașii,
Ronțăim ca iepurașii,
Desenăm un curcubeu,
Eu pe-al meu și tu pe-al tău,
Iar apoi ne așezăm
Liniștea noi o păstrăm,
O poveste ascultăm.

Dezvoltarea capacităților motrice:

· Proba a 2-a (la fiecare probă se oferă cîte două puncte echipei cîștigătoare)
Balonul buclucaș
Elevii vor conduce un balon la piept în perechi, poziția mîinilor: la spate. De la linia de start conducerea se va realiza prin pași laterali pîna la con. Înapoi elevii aleargă ținîndu-se de mînă, transmițînd balonul următoarei perechi.
Principalele reguli: Mînile stau la spate, elevii nu se ajută cu mîinile. Dacă au scăpat balonul, jocul se reia din locul unde a fost scăpată mingea. Pentru nerespectarea regulilor se penalizează cu scăderea unui punct din punctajul maxim.

· Proba a 3-a
Sădirea și strîngerea cartofilor
Primul elev ia din cutie ”cartofii” și îi sădește în cercuri alergînd spre con, îl înconjoară și transmite ștafeta. Următorul elev, va strînge cartofii alergînd spre con, iar cînd ajunge în dreptul cutiei îi lasă în acolo pentru a-i lua următorul elev după ce-i va transmite ștafeta.
Principalele reguli: Cartofii se sădesc doar în cercuri, în cazul în care cartoful se scapă se ridică și se pune la loc. Următorul elev începe a alerga doar după ce îi este transmisă ștafeta.

· Proba a 4-a
Hochei
De la linia de start se va conduce mingea pe linie șerpuitoare printre conuri. Atunci cînd elevul ajunge la linia de finiș va suna din clopoțel – semnaul la care se va porni următorul elev
   Proba a 5-a 
Stafeta vesela

Revenirea organismului după efort: Ploița(între timp juriul face totalurile activității, pregătesc diplomele)
Stînd în coloane, elevii se întorc față în față pentru a forma un labirint. Fiecare elev pe rînd va trece printre cele două coloane iar ceilalți colegi cu atingeri ușoare îl vor ”spăla” de oboseală și supărare. După ce trece prin toată coloana se aranjează la capătul rîndului pentru a ”spăla” colegii următori.
Formăm un cerc. Moderatorul întreabă cum participanții s-au simțit, ce dificultăți au întîlnit. După ploaie vine soarele – ținîndu-se de mîini le ridică în sus pentru a forma soarele prieteniei. 

Aprecieri și recomandări:
Totalurile juriului.
Înmînarea diplomelor, aplauze.

